Majburiy raqamli markirovkalash lozim boʻlgan tovarlarning chakana savdosini tartibga solish toʻgʻrisida
(resolution, 2024-08-03)

Majburiy raqamli markirovkalash lozim boʻlgan tovarlarning chakana savdosini tartibga solish, tadbirkorlik subyektlari tomonidan markirovka qoidalariga rioya etilayotganligini nazorat qilish maqsadida Vazirlar Mahkamasi qaror qiladi: 1. Oʻzbekiston Respublikasi Vazirlar Mahkamasi huzuridagi Soliq qoʻmitasi (keyingi oʻrinlarda — Soliq qoʻmitasi) 2024-yil 1-sentabrga qadar alkogol, tamaki va pivo mahsulotlari, maishiy texnika va dori vositalari chakana savdosi bilan shugʻullanayotgan tadbirkorlik subyektlarining “Asl belgisi” milliy axborot tizimidan roʻyxatdan oʻtganligi hamda raqamli markirovkalash talablariga rioya etilayotganligini nazoratga olsin. Bunda Soliq qoʻmitasi 2024-yil 10-avgustga qadar ushbu mahsulotlarning chakana savdosi bilan shugʻullanayotgan tadbirkorlik subyektlarini xatlovdan oʻtkazish toʻgʻrisida ijtimoiy tarmoq va ommaviy-axborot vositalarida rasmiy eʼlon joylashtirsin. 2. Raqamli markirovkalanishi lozim boʻlgan tovarlarning chakana savdosi bilan shugʻullanuvchi tadbirkorlik subyektlari oʻz faoliyatini toʻxtatmoqchi boʻlganda, tuman (shahar) soliq inspeksiyasini bir oy oldin xabardor qilish tartibi joriy etilsin. Bunda soliq inspektori uch ish kunida chakana savdo huquqi uchun yigʻimlarning toʻliq toʻlanganligi hamda alkogol, tamaki va pivo mahsulotlarining ombordagi qoldiqlarini xatlovdan oʻtkazadi. 3. Soliq qoʻmitasi tegishli vazirlik va idoralar bilan birgalikda 2026-yil 1-avgustga qadar qalbaki raqamli markirovkalangan va/yoki kontrafakt mahsulotlarni import qiluvchi, ishlab chiqaruvchi hamda ulgurji va chakana realizatsiya qiluvchi subyektlarga nisbatan mazkur mahsulotlarni musodara qilgan holda, jinoiy javobgarlikka tortish normalarini belgilashni nazarda tutuvchi normativ-huquqiy hujjat loyihasini belgilangan tartibda Vazirlar Mahkamasiga kiritsin. 4. Soliq qoʻmitasi: a) bir hafta muddatda Soliq qoʻmitasining belgilangan umumiy shtat birliklari doirasida 7 ta shtat birligidan iborat alohida tuzilma tashkil etsin hamda raqamli markirovkalash qoidalariga rioya etilishini nazorat qilish, yashirin ishlab chiqarish faoliyati va qalbaki tovarlar tarqalishiga qarshi kurashish orqali soliq tushumlarini toʻliq taʼminlash mazkur tuzilmaning asosiy vazifalari etib belgilansin; b) Savdo-sanoat palatasi bilan birgalikda 2024-yil davomida tadbirkorlik subyektlari uchun raqamli markirovka qoidalari, shuningdek, raqamli markirovka tizimi bilan ishlash boʻyicha oʻquv va koʻrgazmali seminarlarni oʻtkazib borsin hamda ommaviy-axborot vositalarida, ijtimoiy tarmoqlarda keng yoritish choralarini koʻrsin; v) bir oy muddatda majburiy raqamli markirovkalash tartiblari, shu jumladan, markirovka kodlarini chop etuvchi (tipografiya) hamda tegishli uskunalarni yetkazib beruvchi (integrator) korxonalar toʻgʻrisidagi batafsil maʼlumotlarni oʻzining rasmiy veb-saytida hamda “Soliq” mobil ilovasida joylashtirsin; g) tegishli vazirlik va idoralar bilan birgalikda 2024-yil 1-noyabrga qadar raqamli markirovkalanadigan mahsulotlarning ulgurji savdosini faqat naqd pulsiz shaklda sotish talabini belgilashni nazarda tutuvchi normativ-huquqiy hujjat loyihasini; d) Investitsiyalar, sanoat va savdo vazirligi hamda Savdo-sanoat palatasi bilan birgalikda 2024-yil 1-dekabrga qadar xalqaro ekspertlarni jalb qilgan holda, savdo sohasidagi hujjatlarni tizimlashtirish, shu jumladan, ulgurji va chakana savdoni tartibga solish hamda markirovkalash qoidalarini belgilovchi Oʻzbekiston Respublikasining “Savdo toʻgʻrisida”gi Qonuni loyihasini Vazirlar Mahkamasiga kiritsin. 5. Majburiy raqamli markirovkalash jarayonlarini jadallashtirishga qaratilgan chora-tadbirlar rejasi ilovaga muvofiq tasdiqlansin. 6. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. T/r Chora-tadbir nomi Amalga oshirish mexanizmlari Muddat Amalga oshirish shakli Masʼul ijrochilar I. Majburiy raqamli markirovkalash tizimini takomillashtirish 1. Maʼlumotlar haqqoniyligini taʼminlash maqsadida “Asl belgisi” axborot tizimini “Litsenziya” axborot tizimi bilan oʻzaro integratsiya qilish. Ayrim faoliyat va tovar turlari boʻyicha dasturiy tizimlarni integratsiya qilish choralarini koʻrish. 2024-yil dekabr Amaliy chora-tadbirlar Soliq qoʻmitasi, Adliya vazirligi 2. Onlayn nazorat-kassa mashinasi va virtual kassaga ulangan, shtrix-kodlar va raqamli markirovka kodlarini toʻgʻri oʻqishni va aniqlashni taʼminlovchi maxsus qurilmalarning (2D-skanerlar, maʼlumotlarni yigʻuvchi terminallar yoki boshqa turdagi maxsus qurilmalar) narxlari sunʼiy ravishda oshib ketishining oldini olish. 1. Maxsus qurilmalar savdosida narxlarni monitoring qilib borish. 2. Maxsus qurilmalar narxlarini sunʼiy oshirish holatlari aniqlanganda, qonunchilikda belgilangan tartibda tegishli choralar koʻrish. Doimiy Amaliy chora-tadbirlar Raqobatni rivojlantirish va isteʼmolchilar huquqlarini himoya qilish qoʻmitasi, “Loyihalar va import kontraktlarini kompleks ekspertiza qilish markazi” DUK 3. Marketpleyslar uchun markirovka qoidalari buzilganda, javobgarlik choralarini belgilash boʻyicha takliflar ishlab chiqish. 1. Amaldagi holatni tahlil qilish va xalqaro tajribani oʻrganish. 2024-yil avgust-sentyabr Amaliy chora-tadbirlar Soliq qoʻmitasi, Istiqbolli loyihalar milliy agentligi 2. Marketpleyslar uchun markirovka qoidalari buzilganda, javobgarlik choralarini belgilash boʻyicha takliflarni Vazirlar Mahkamasiga kiritish. 2024-yil oktyabr 4. Birjalar va elektron savdo maydonchalarida majburiy raqamli markirovkalanishi lozim boʻlgan tovarlarni taklif qiluvchi tadbirkorlik subyektlarining “Asl belgisi” tizimida roʻyxatga olinganligi va ularda tovar qoldigʻi mavjudligi yuzasidan nazorat oʻrnatish. 1. Birja va elektron savdo maydonchalarida savdo qiluvchi subyektlarni “Asl belgisi” tizimida roʻyxatdan oʻtish talabini belgilash boʻyicha Vazirlar Mahkamasiga takliflar kiritish. 2024-yil oktyabr Amaliy chora-tadbirlar Soliq qoʻmitasi, Raqobatni rivojlantirish va isteʼmolchilar huquqlarini himoya qilish qoʻmitasi, Istiqbolli loyihalar milliy agentligi, Birjalar 2. Birja va elektron savdo maydonchalarida savdo qiluvchi subyektlarning “Asl belgisi” tizimida roʻyxatga olinganligini tekshirish imkoniyatini yaratish. 2025-yil yanvar 3. Tovar qoldiqlari toʻgʻrisidagi maʼlumotni avtomatik ravishda soliq organlariga taqdim etib borish. Doimiy 5. Bojxona deklaratsiyasida mahsulotlarning (tovar va xizmatlarning) identifikatsiya kodi (MXIK) toʻgʻrisidagi maʼlumotlarni aks ettirish tartibini joriy qilish. 1. Xorij tajribasini oʻrganish. 2024-yil oktyabr Normativ-huquqiy hujjat loyihasi Bojxona qoʻmitasi, Soliq qoʻmitasi, Adliya vazirligi 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini Vazirlar Mahkamasiga kiritish. 2024-yil dekabr 6. Import qilinayotgan va raqamli markirovkalanadigan tovarlarni erkin muomalaga chiqarish bojxona rejimiga rasmiylashtirishda, markirovkalash sharti bilan shartli chiqarish bojxona rejimiga rasmiylashtirishga ruxsat berish tartibini joriy qilish. 1. Xorij tajribasini oʻrganish. 2024-yil oktyabr Normativ-huquqiy hujjat loyihasi (zaruratga koʻra) Bojxona qoʻmitasi, Soliq qoʻmitasi. Adliya vazirli�i 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini Vazirlar Mahkamasiga kiritish. 2024-yil dekabr 7. Markirovkalanadigan mahsulotlar realizatsiya qilinganda, markirovkani oʻqish qurilmalaridan foydalanilgandan soʻng xarid chekini chop etish tizimini joriy qilish. 1. Xorij tajribasini oʻrganish. 2024-yil oktyabr Normativ — huquqiy hujjat loyihasi Soliq qoʻmitasi, Savdo-sanoat palatasi, Tadbirkorlik subyektlarining huquqlari va qonuniy manfaatlarini himoya qilish boʻyicha vakil 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini Vazirlar Mahkamasiga kiritish. 2024-yil dekabr 8. Raqamli markirovkalanishi lozim boʻlgan mahsulotlar realizatsiya qilinganda, markirovkalash qoidalariga rioya qilinganligini elektron hisobvaraq — fakturalarda xamda onlayn nazorat kassa mashinasining toʻlov cheklarida avtomatik tekshirish mezonlarini ishlab chiqish. 1. Xorij tajrib�sini oʻrganish. 2024-yil oktyabr Normativ-huquqiy hujjat loyihasi Soliq qoʻmitasi, Savdo-sanoat palatasi, Tadbirkorlik subyektlarining huquqlari va qonuniy manfaatlarini himoya qilish boʻyicha vakil 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini Vazirlar Mahkamasiga kiritish. 2024-yil dekabr 9. Raqamli markirovkalashning qonunchilikda belgilangan qoidalarini qayta koʻrib chiqish va takomillashtirish. 1. Xorij tajribasini oʻrganish. 2024-yil sentyabr Normativ-huquqiy hujjat loyihasi Soliq qoʻmitasi, Savdo-sanoat palatasi, Tadbirkorlik subyektlarining huquqlari va qonuniy manfaatlarini himoya qilish boʻyicha vakil 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini �azirlar Mahkamasiga kiritish. 2024-yil dekabr II. Raqamli markirovkalashni ragʻbatlantirish 10. Tadbirkorlik subyektlarini barqarorlik reytingi boʻyicha baholashda markirovkalash talablarining bajarilishini inobatga olish. 1. Reytingni baholashda markirovkalash talablari uchun ball berish boʻyicha takliflar ishlab chiqish. 2024-yil noyabr Amaliy chora-tadbirlar Savdo-sanoat palatasi, Soliq qoʻmitasi, Tadbirkorlik subyektlarining huquqlari va qonuniy manfaatlarini himoya qilish boʻyicha vakil 2. Qonunchilik hujjatlariga oʻzgartirishlar kiritish boʻyicha normativ-huquqiy hujjat loyihasini Vazirlar Mahkamasiga kiritish. 2024-yil dekabr Normativ-huquqiy hujjat loyihasi 11. “CRPT TURON” MChJ tomonidan tizim ishlashi uchun zarur boʻlgan zaxira server, telekommunikatsiya va boshqa asbob-uskunalarni Soliq qoʻmitasiga joylashtirish. 1. Soliq qoʻmitasi tizimidagi maʼlumotlar asosida tahlil va nazorat qiluvchi dasturiy taʼminotni ishlab chiqish. 2024-yil noyabr Amaliy chora-tadbirlar Soliq qoʻmitasi, “CRPT TURON” MChJ 2. “Asl belgisi” MAT maʼlumotlariga asosan savdo faoliyatida markirovkalanadigan tovarlar ishlab chiqarilgandan (import qilingandan, xarid qilingandan) keyin 6 oy ichida realizatsiya qilinmagan deb koʻrsatilgan holatlar toʻgʻriligini qatʼiy nazoratga olish. Doimiy 12. Markirovka kodlarini tekshirish imkoniyatini kengaytirish maqsadida boshqa mobil ilovalarda ushbu funksiyani yaratish. Tovarlar savdosi soliq organlarining maxsus mobil ilovasida markirovka kodlarini tekshirish imkoniyatini yaratish. 2025-yil yanvar Amaliy chora-tadbirlar Soliq qoʻmitasi, Raqamli texnologiyalar vazirligi, “CRPT TURON” MChJ 13. Balansida markirovkalanadigan tovarlari mavjud boʻlgan tadbirkorlik subyektlarini tugatish jarayonida tovarlarning mavjud qoldiqlari boʻyicha hisobot berish amaliyotini joriy qilish. 1. Xalqaro tajribani oʻrganish. 2. Normativ-huquqiy hujjat loyihasini ishlab chiqish va Vazirlar Mahkamasiga kiritish. 2024-yil dekabr Normativ-huquqiy hujjat loyihasi Soliq qoʻmitasi, Adliya vazirligi 14. Aholini qalbaki mahsulotlardan himoya qilish, yashirin ishlab chiqarish faoliyati va qalbaki tovarlar tarqalishiga qarshi kurashish boʻyicha kompleks chora-tadbirlar ishlab chiqish. 1. Amaliy chora-tadbirlar dasturini tasdiqlash va uning asosida ishlarni tashkil etish. 2. Ommaviy axborot vositalarida mazkur yoʻnalish boʻyicha targʻibot — tashviqot ishlarini amalga oshirish. 2025-yil yanvar Amaliy chora-tadbirlar Iqtisodiy jinoyatlarga qarshi kurashish departamenti, boshqa nazorat qiluvchi organlar, ommaviy axborot vositalari